CELEX: 62008FA0055(01)
Language: el
Date: 2014-11-11 00:00:00
Title: Υπόθεση F-55/08 RENV: Απόφαση του Δικαστηρίου Δημόσιας Διοίκησης (πρώτο τμήμα) της 11ης Νοεμβρίου 2014 — Carlo De Nicola κατά ΕΤΕπ (Υπαλληλική υπόθεση — Αναπομπή στο Δικαστήριο Δημόσιας Διοίκησης κατόπιν αναιρέσεως — Προσωπικό της ΕΤΕπ — Αξιολόγηση — Παράνομος χαρακτήρας της αποφάσεως της επιτροπής προσφυγών — Κατάργηση της δίκης επί του αγωγικού αιτήματος)

22.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/33
            
         Απόφαση του Δικαστηρίου Δημόσιας Διοίκησης (πρώτο τμήμα) της 11ης Νοεμβρίου 2014 — Carlo De Nicola κατά ΕΤΕπ
   (Υπόθεση F-55/08 RENV) (1)
   
   ((Υπαλληλική υπόθεση - Αναπομπή στο Δικαστήριο Δημόσιας Διοίκησης κατόπιν αναιρέσεως - Προσωπικό της ΕΤΕπ - Αξιολόγηση - Παράνομος χαρακτήρας της αποφάσεως της επιτροπής προσφυγών - Κατάργηση της δίκης επί του αγωγικού αιτήματος))
   (2014/C 462/46)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Carlo De Nicola (Strassen, Λουξεμβούργο) (εκπρόσωπος: L. Isola, δικηγόρος)
   
      Καθής-εναγόμενη: Ευρωπαϊκή Τράπεζα Επενδύσεων (εκπρόσωποι: G. Nuvoli και F. Martin, επικουρούμενοι από τον A. Dal Ferro, δικηγόρο)
   
      Αντικείμενο
   
   Αφενός, αίτημα μερικής ακυρώσεως της αποφάσεως της επιτροπής προσφυγών σχετικά με την αξιολόγηση του προσφεύγοντος-ενάγοντος για το έτος 2006 και, αφετέρου, αίτημα να αναγνωριστεί ότι ο προσφεύγων-ενάγων υπέστη ηθική παρενόχληση και να υποχρεωθεί η καθής-εναγομένη να παύσει την εν λόγω ηθική παρενόχληση καθώς και να αποκαταστήσει τη υλική ζημία και να ικανοποιήσει την ηθική βλάβη τις οποίες υπέστη ο προσφεύγων-ενάγων.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1.
            
            
               Ακυρώνει την απόφαση της επιτροπής προσφυγών της Ευρωπαϊκής Τράπεζας Επενδύσεων της 14ης Δεκεμβρίου 2007.
            
         
               2.
            
            
               Παρέλκει η απόφανση επί του αιτήματος ακυρώσεως της αποφάσεως της 13ης Ιουλίου 2007 περί μη προαγωγής του προσφεύγοντος-ενάγοντος, επί του αιτήματος ακυρώσεως της εκθέσεως αξιολογήσεως για το έτος 2006 και επί του αιτήματος αποκαταστάσεως της υλικής ζημίας και ικανοποιήσεως της ηθικής βλάβης τις οποίες υπέστη ο προσφεύγων-ενάγων λόγω ηθικής παρενοχλήσεως.
            
         
               3.
            
            
               Απορρίπτει την προσφυγή-αγωγή κατά τα λοιπά.
            
         
               4.
            
            
               Η Ευρωπαϊκή Τράπεζα Επενδύσεων φέρει τα δικαστικά έξοδά της και καταδικάζεται στα δικαστικά έξοδα του C. De Nicola στις υποθέσεις F-55/08, T-37/10 P και F-55/08 RENV.
            
         
      (1)  EE C 209 της 15.8.2008, σ. 73.